टायलर आर्मस्ट्रांग ने अमरीकी महाद्वीप के अर्जेंटिना एंडेय में यह चढ़ाई अपने पिता और एक तिब्बती शेरपा लाहवांद धोंदुप के साथ मिलकर की.क्रिसमस के दिन इस चोटी पर पहुँचकर टायलर ने कहा, '' वास्तव में ऐसा कोई भी बच्चा कर सकता है, सबको ऐसा करने का प्रयास करना चाहिए. उन्हें अपना ध्यान लक्ष्य पर लगाना चाहिए.''पिछले साल उन्होंने अफ़्रीका की सबसे ऊंची चोटी माउंट किलिमंजारो पर चढ़ने में सफलता पाई थी.अकोंकागुआ पर चढ़ाई की कोशिश में अब तक सौ से अधिक लोगों की मौत हो चुकी है. समुद्र तल से इसकी ऊंचाई छह हज़ार नौ सौ 66 मीटर है.टायलर ने कहा, '' वास्तव में आप वहाँ दुनिया का वातावरण देख सकते हैं. आप बादलों के बीच होते हैं और यह वास्तव में बहुत ठंडा है.''टायलर के पिता केविन आर्मस्ट्रांग ने समाचार एजेंसी एपी से कहा कि अकोंकागुआ पर चढ़ाई की कोशिश करने से पहले उनके बेटे ने छह महीने तक एक दिन में दो बार प्रशिक्षण हासिल किया.उन्होंने कहा, '' बहुत से लोगों को लगता है कि माता-पिता के रूप में हमने टायलर को ऐसा करने को कहा, जबकि यह पूरी तरह उल्टा है. ''टायलर की उम्र को देखते हुए चढ़ाई शुरू करने से पहले अर्जेंटीना में उन्हें एक न्यायाधीश से इजाज़त लेने की ज़रूरत थी.उनके पिता ने कहा कि न्यायाधीश उनकी इस बात पर यकीन किया कि टीम मांसपेशियों से संबंधित बीमारियों पर अध्ययन को बढ़ावा देने के लिए पैसे जुटा रही है.टायलर आर्मस्ट्रांग से पहले अमरीका के ही 10 साल के मैथ्यू मोनिज़ ने 2008 में यह कारमाना कर दिखाया था.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)